Foto: Kremlin.ru

Textul felicitării lui Vladimir Putin, preşedintele Federaţiei Ruse, către Klaus Iohannis, preşedintele ales al României, a fost postat pe contul de Facebook al Ambasadei Rusiei la Bucureşti.

„Primiţi, vă rog, felicitările mele cu prilejul alegerii dumneavoastră în funcţia de preşedinte al României. Aş vrea să confirm interesul în dezvoltarea relaţiilor ruso-române constructive, a cooperării bilaterale reciproc avantajoase în domenii diferite. Vă doresc sănătate, bunăstare şi succese în activitatea de stat”, se arată în mesajul citat de Mediafax.

După alegerea lui Klaus Iohannis în funcţia de preşedinte al României, o declaraţie a fost făcută, în 20 noiembrie, de purtătorul de cuvânt al Ministerului rus de Externe, Aleksandr Lukaşevici.